એક જ લીટીમાં આપણે આપણી કારને ખુલ્લા રસ્તા મળે તે માટે કહીએ દઈએ શહેરમાં લારીઓ તો જોઈએ જ નહીં, પણ આવુ બોલતા પહેલા એક વખત વિચાર કરવાની જરૂર છે, લારીઓ જતી રહેશે તો આપણે જે કીટલી ઉપર ઉભા રહી સાત-આઠ રૂપિયાની ચ્હા પી જઈએ છી, તે ચ્હા આપણને રેસ્ટોરન્ટમાં પચ્ચીસ રૂપિયાની મળવાની છે, રસ્તા ઉપર પંદર-વીસ રૂપિયાનો વડાપાવ ખાઈ લઈએ છીએ તે બંધ થઈ જવાનો છે, આવી આપણી નાની નાની અનેક જરૂરિયાત છે જે સાવ સામાન્ય ખર્ચમાં આપણને મળી જાય છે તેની ઉંચી કિમંત ચુકવી પડશે, આપણા સ્વાર્થની સાથે તે ગરીબ માણસને મા-બાપ, પત્ની અને બાળકો છે તે કેવી રીતે જીવશે તેની કલ્પના પણ કરી જોવાની જરૂર છે.